Voanjobory

Ny voanjobory dia karazan-javamaniry mitovitovy amin' ny voanjo, ao amin' ny fianakavian-javamaniry Fabaceae.  Atao hoe Vigna subterranea ny anarany ara-tsiansaBlench, Roger. "The Austronesians in Madagascar and Their Interaction with the Bantu of the East African Coast: surveying the Linguistic Evidence for Domestic and Translocated Animals". Studies in Philippine Languages and Cultures, Volume 18 (2008), 18–43.. Avy atsy Afrika Andrefana ilay zavamaniry. Madevina ny voany any ambanin' ny tany toy ny voanjo ny voanjobory.

Indreto ny anarany ara-tsiansa teo aloha:

 Glycine subterranea L.
 Voandzeia subterranea (L.) Thouars ex DC.

Avy any Afrika Andrefana ity zavamaniry ity. Amin' ny maha sakafo sy loharanon-karena ny voanjobory dia heverina ho ny voamaina fahatelo manan-danja indrindra any amin' ny firenena afrikanina izay ambolena azy, aorian' ny voanjo sy ny voanemba. Ny vehivavy no misahana ny fambolena sy ny fivarotana ary ny fanodinana azy, ka noho izany dia sarobidy indrindra ho an' ny vehivavy tantsaha izay manao azy ho voly fihinana izy io.vignette|Voanjobory|240x240px|ankavia
Voamaina fahatelo manan-danja indrindra aty Afrika manana toetany somary maina ny voanjobory. Mahatohitra hafanana ambony izy io ary mety amin' ny tany tsy ahafahan' ny voamaina hafa maniry. Tsy dia misy fiantraikany firy amin' ny tontolo iainana ny fambolena azy io. Fantatra amin' ny fahafahany manatsara ny tany noho ny famikirany azôta ny taova rehetra eny amin' ilay zavamaniry.
vignette|Voan' ny vonjobory
Azo hanina mbola lena na andrahoina aorian' ny fanamainana ny voany ny voanjobory, ary azo totoina na lena na maina hanaovana koba. Manana sanda mahavelona ny voanjobory: gliosida (karbôhidrata) 57,9% hatramin' ny 64% sy prôteinina 24,0% hatramin' ny 25,5%. Raha ampitahaina, ny sôza (Glycine max) sy ny tsiasisa (Cicer ariteneum) dia manana gliosida  27 % sy 61 %.
Singa bitikaFatranySôdiôma (mg)0,90 – 25,20Pôtasiôma (mg)308,40 – 2 200,00Fôsfôro (mg)173,97 – 563,00Kalsiôma (mg)0,39 – 76,01Maneziôma (mg)124,99 – 555,10Vy (mg)11,38 – 149,50Fanitso (mg)2,14 – 19,73

 Jereo koa 

 Vigna 
 Glycine
 Lablab
 Phaseolus
 Cicer
 Senna
 Voamaina
 Tsaramaso
 Tsiasisa
 Kabaro
 Voanemba
 Antsoroko

 Loharano sy fanamarihana 

Sokajy:Fambolena
Sokajy:Zavamaniry